《挽吕东莱先生》
宋代·宋天则

设心何正大，所乐得群英。
文妙云龙变，经谈日月明。
精{左牛右角}无间断，小大各圆成。
长育恩难报，攀号自失声。

作者简介：（1128—1191）严州遂安人，字秉彝。少学于建安吴晞，传杨时之学，自拔流俗。后从张栻、吕祖谦游，被延请为郡学录。晚年杜门罕出，专以读书研理为事，治学益勤。欲以所学就正于朱熹，未行而病卒。